cyanic-selkie/wikianc huggingface dataset:
Adjoa Bayor
Titles
CAF vote give am as African Women Footballer of de Year for 2003 insyd wey na she dey contention for 2004 den 2006 insyd.
African Airlines Association
De African Airlines Association (French: Association des Compagnies Aériennes Africaines), way dem abbreviate am AFRAA be trade association give African airlines. Dem found AFRAA for Accra, Ghana in 1968, way de headquarters dey Nairobi, Kenya. Dema main purpose be say dem go establish den facilitate cooperation between African airlines.
Kakum National Park
Kakum National Park, dey de coastal area for Central Region wey dey Ghana. E bola lyk 375 square kilomètres (145 sq mi). Dem do de park for 1931 insyd so say e go check like e be reserve. dem gazette am as national park for 1992 insyd after dem do sam survey dem bell avifauna. De area be tropical forest. One thing wey dey be about de park be say e be de people for de area way start am, no be de State Department of Wildlife wey dem for do am before. Ebe three location for Africa wey get canopy walkway. Wey dey lyk 350 metres (1,150 ft) long, way esan dey connect seven trees top wey you go fi enter de forest.
African Airlines Association
Dem form the African Airlines Association sekof historic developments den economic imperatives. For de early 1960s, bunch African countries get independence way dem create dema national airlines. Bunch of dis airlines join the International Air Transport Association
AFRAA begin for 1963 inside, sekof bunch African airlines dey use de opportunity way IATA dey give for dema Annual General Meeting (AGM), dem start dey hold consultation meeting before the IATA AGMs so say dem go discuss matters way go interest African airlines den adopt dema position. Dis be the first step dem take to create de AFRAA. After de first step for Rome in 1963, den establishment happen for 1968 in Accra, way dem get 14 founding members
Kakum National Park
De most notable endangered species of fauna for de park insyd be Diana monkey, giant bongo antelope, yellow-backed duiker den African elephant. E sanso be Important Bird Area wey de Bird Life International recognize plus de bird area fully dey overlap de park area. Dem confirm 266 species de bird inventory for de park insyd, wey dey include eight species of global conservation concern. One of dis species of concern be de white-breasted guineafowl. Dem record nine species of hornbill den de grey parrot. E sanso be very rich for butterflies, wey dem discover fresh species for 1993 insyd. As of 2012, dem locate de densest population of forest elephants for Ghana for Kakum insyd.
De Museums and Monuments Board for de Republic of Ghana propose say UNESCO declare de park natural World Heritage Site under criteria vii den x. Dem make de submission for 2000 insyd wey dem list am under de tentative List of World Heritage Sites.
Fauna
De park dey contain rare animals, dem report chaw oda fauna wey dey include forest elephants, forest buffalo, civet den cats. Two hundred forest elephants (Loxodonta cyclotis), potto (Perodicticus potto), Demidoff's galago (Galago demidovii), African civet (Viverra civetta), two-spotted palm civet (Nandinia binotata), leopard (Panthera pardus), bongo (Tragelaphus euryceros), chaw species of duikers (small antelopes), red river hog (Potamochoerus porcus pictus), giant forest hog (Hylochoerus meinertzhageni), long-tailed pangolin (Manis tetradactyla), white-belied pangolin (Manis tricuspis), giant pangolin (Manis gigantea), chaw species of forest squirrels, North African crested porcupine (Hystrix cristata), dwarf crocodile (Osteolamus tetraspis), monitor lizards, Home's hinged tortoise, serrated tortoise from de park.
Primates for de park insyd dey include de Colobus vellerosus (VU), Procolobus verus (LR/nt), den Cercopithecus diana roloway (CR)
Tourism
Kakum be Ghana ein first protected area wey receive major support give visitor facilities. Dem open de visitor centre for Earth Day 1997 wey de park receive de Global Tourism for Tomorrow Award de year wey dey follow. Tourism numbers increase ova de years: 2,000 insyd 1992; 27,000 insyd 1996; ova 70,000 tourists insyd 1999; wey e attract 135,870 visitors during 2009.
References
<References/>
Kassena
De Kassena people be ethnic group wey dey locate along de Northern Ghana den Burkina Faso border. Dema chief dey live for de Tiébélé town insyd. De Kasenna dey closely relate plus de Nankanni people wey dem bring dem together so say dem go form de Kassena-Nankana administrative district for 1936 insyd. As of 2008 de (Kassena-Nankana) area dey comprise of two districts: Kassena Nankana West den Kassena Nankana East.
Jerry Rawlings
Jerry John Rawlings (22 June 1947 – 12 November 2020) be Ghanaian President, Soja den politician wey lead de country from 1981 to 2001 wey he sa lead for some small time be for 1979 insyd. He lead soja government ahh till 1992, den he san serve two terms as presido wey be democratically for Ghana.
Rawlings come chop power for Ghana as he be flight lieutenant for Ghana Air Force after he make coup d'état for 1979 insyd. Before that nu, he led a coup bi wey do yawa on 15 May 1979, as Major Abubakar Sulemana (Rtd) of RECCE regiment barb am plus ein boys wey dey come do de coup. Dem lock Rawlings den some of ein boys wey dem barb nu. De Soja govament for dat time decide say dem go kill Rawlings. But on June 4, 1979, some Soja boys wey dey feel Rawlings ein vibes break am out from de gaaroom wey he come be dema leader for June 4th insyd. After June 4 nu, he carry power give civilian govament. After he hand power give civilian government, he san go take control of de country for 31 December 1981 as de chairman of de Provisional National Defence Council (PNDC).
For 1992 insyd, Rawlings resign from de soja, wey he go create de National Democratic Congress (NDC), den ge come turn de first President of the Fourth Republic. Dem san elect am for 1996 insyd wey he chop four years add. After de two terms he dey office nu, limit time wey dey de Ghana Constitution insyd, Rawlings support ein vice-president John Atta Mills so say he go stand as a presidential candidate for 2000 insyd. Rawlings go serve as de African Union envoy give Somalia. He die for November 2020 insyd, he chop 73 wey dem accord state funeral give am.
Ein Background
Dem born Rawlings as Jerry Rawlings John for 22 June, 1947 for Accra, Ghana insyd, to Victoria Agbotui, Anlo Ewe wey comot Dzelukope, Keta, den James Ramsey John, chemist wey comot Castle Douglas for Kirkcudbrightshire, Scotland insyd. Rawlings attend Achimota School, den military academy for Teshie. Rawlings marry Nana Konadu Agyeman, he meet am for Achimota College. Na dem get three pikiins: Zanetor Rawlings, Yaa Asantewaa Rawlings, Amina Rawlings; den one son, Kimathi Rawlings. Na Junior Agogo be Rawlings ein nephew.
Ein death den state funeral
Rawlings die 12 November 2020 for Korle-Bu Teaching Hospital for Accra insyd, week ein back after dem admit am sake of "short term illness" for Ghana insyd. Sum reports dey claim say, COVID-19 complications wey cause ein death. Ein death come after ein mummy, Victoria Agbotui, die for 24 September 2020. President Nana Akufo-Addo declare seven-day period of mourning sake of ein honor wey dem fly flags for half-mast. Ein family members appeal give de Government of Ghana so say dem go bury am for Keta for Volta Region insyd. Dem gbele schedule sake of make dem sign book of condolence for ein memory. Dem originally plan ein funeral for 23 December 2020, wey dem postpone am sake of ein family request dat.
State burial
From 24 come 27 January 2021, dem organize funeral ceremonies for Accra sake of Rawlings ein memory. Holy Spirit Cathedral hold requiem mass sake of Jerry Rawlings for 24 January 2021, later nu dem take vigil follow for de Air Force Officers' Mess for Accra insyd for eveningti insyd. Dem lay ein body in state for de foyer for de Accra International Conference Centre from 25 come 26 January 2021. Na de Anlo Ewe people for ein maternal ancestry sanso perform traditional rites. For 27 January 2021, national den international political leaders, paramount chiefs, diplomats den oda dignitaries, attend state funeral wey dem hold for Black Star Square before ein burial service for de Military Cemetery for Burma Camp, plus full military honors, wey dey include funeral cortège dema slow march, Ghana Air Force helicopter dema flypast, army buglers sound dema Last Post den 21-gun salute.
Ein legacy
President Nana Akufo-Addo propose to de Governing Council for UDS make dem rename de institution after Jerry John Rawlings since Rawlings use ein US$50,000 Hunger Project prize as seed money he take establish de university. Ein family accept dis suggestion.
Read further
De physical books wey dey follow be relevant to Jerry Rawlings, wey no fi be available online, but dem add in case you dey look for more info.
Kweku George Ricketts-Hagan
Kweku George Ricketts-Hagan bi a Ghanaian politician den member of de Seventh Parliament of the Fourth Republic of Ghana wey dey rep de Cape Coast South Constituency insyd de Central Region for de ticket of de National Democratic Congress.
Early life den education
Ricketts-Hagan dem born am on 21 August 1963 insyd Cape Coast insyd de Central Region of Ghana. He dey hold an MBA from de University of Chicago Business School den ein master degree insyd Financial Economics from de University of London.
Career
Ricketts-Hagan na he bi de managing director of SAS Finance Group.
Politics
Ricketts-Hagan bi a member for de National Democratic Congress. Rydee he bi de member of parliament wey he dey rep de Cape Coast South Constituency.
2016 elections
Insyd de 2016 Ghanaian general elections, he won de Cape Coast South Constituency parliamentary seat with 20,456 votes wey edey make 49.8% of de total votes cast wey de NPP parliamentary candidate Michael Arthur Dadzie gey 19,718 votes wey edey make 48.0% of de total votes cast, de PPP parliamentary candidate Bright Edem Droefenu gey 606 votes wey edey make 1.5% for de total votes cast, den de Independent parliamentary candidate Mr. Albert Isaac Kofi Cobbinah gey 203 votes wey edey make 0.5% for de total votes cast den de CPP parliamentary candidate Ato Aidoo-Nyanor gey 78 votes wey edey make 0.2% for de total votes cast.
2020 elections
Insyd de 2020 Ghanaian general elections, he san win de Cape Coast South Constituency parliamentary seat wey he gey 21,118 votes making 51.7% for de total votes cast wey de NPP parliamentary candidate Ernest Arthur had 19,714 votes making 48.3% for de total votes cast.
Minister
Insyd 2016, Ricketts-Hagan become de minister for de Central Region of Ghana. He serve insyd de Government of Ghana ministry as de deputy minister for Finance from 2013 to 2014 den de deputy minister for Trade den Industries from 2014 to 2016.
Committees
Ricketts-Hagan bi de Ranking Member for de Privileges Committee, wey he san bi a member of de Gender and Children Committee den he san bi a member of de Trade, Industry and Tourism Committee.
Personal life
Ricketts-Hagan bi a Christian. He marry wey he gey five kiddies.
Controversy
Insyd October 2021, Ricketts-Hagan dem sue am by Mr. Ernest Arthur who bi de Metropolitan Chief Executive for Cape Coast for ein defamatory comments wey he make against am. De Cape Coast High Court talk say Ricketts-Hagan he for retract den apologize to Mr. Arthur. Ricketts-Hagan wey dem san charge am GH¢100,000.
Fante people
Naming system
Fantes dey use system wey dem dey give de first name to kiddie base for de day for de week wey dem born de kiddie: Dem go fi name kiddies according to de sequence wey dem born dem. De names dem give be: Dem san so fi name twins according to de sequence wey dem born dem. De names dem give be: De next kiddie dem born immediately after de birth of de twins fi be name dem give, lyk:
Nana Ampadu
Nana Kwame Ampadu (31 March 1945 – 28 September 2021) be Ghanaian musician wey do plenty popular highlife tracks, he do over 800 songs, wey he be known as Adwomtofo Nyinaa Hene.
Ein music life
Dem form Ampadu hin "African Brothers Band" for 1963 inside. One of de people dem create am be Eddie Donkor.
Dem give am dat name sake of Kwame Nkrumah call for support for African unity. Later for 1973 inside, dem change de group name to African Brothers International Band.
Ampadu come make famous for 1967 inside de time wey he comot hin track Ebi Te Yie (or "Some dey enjoy"), a track wey National Liberation Council government make e disappear for de airwaves inside sake of edey disturb dem, but e san come back at de time wey military dey power. For 1973 inside, he chop some competition be for Ghana inside wey dem crown am Odwontofoohene, or "Singer-in-Chief".
Ein music career come join politics, wey he create some track give Jerry Rawlings NDC party so say dem go use am for dema 1992 election campaign. Ampadu san comot some track wey na he want disqualify Rawlings from de 1992 election sake of na he be half-Scottish.
Ein life matter
Dem born Ampadu for Obo Kwahu wey edey Eastern region for Ghana inside for 31 March 1945. De time dem born am na ein name be Patrick Kwame Ampadu wey ein poppie be Opanyin Kwame Ampadu den ein mummie be Mercy Afua Ntiriwaa, dem all comot from Obo Kwahu wey dey Eastern region for Ghana inside.
Ein awards
Nana Ampadu chop chaw awards for Ghana inside:
Ein death
Nana Ampadu die 28 September 2021 for Legon Hospital wey dey Accra inside. He chop 76 years.
Kassena
Religious beliefs
De Kassena historically be monotheistic animist people wey dey worship de Creator God "We" den dem dey venerate de ancestors. E be dis same syllable "We" wey be found for chao Kassena names lyk "Webedouh", "Wettelne", den, "Wepouli." For traditional Kassena society dem dey bury de decease for dema family ein ancestral courtyard.
Political systems
Dem dey bell de traditional ruler for de Kassena town "Peh." Every town get ein own "Peh" wey de most powerful ruler be de Tiébélé Peh.
Art
Dem know de Kassena people sake of dema wooden masks, clay sculptures, den wooden jewelry, as well as dema music. De Djongon be de name of de traditional Kassena dance festival where gatherers dey dance de Djongo or nagila dance.
Society
Dem group traditional Kassena society for chiefdoms insyd, five of dem be predominant:Navrongo, Paga, Chiana, Kayoro, Katiu den Nakon.
Districts of Ghana
Upper East Region
De Upper East Region of Ghana dey contain 15 districts, 4 municipal den 11 ordinary districts. Na previously ebe 13 districts.
Kassena
Home call
De Belgian anthropologist, Ann Cassiman, conduct detailed ethnographic accounts give de Kassena. For ein book insyd “Stirring Life: Women's Paths and Places Among the Kasena of Northern Ghana”, she dey elaborate for de material culture top, rituals den social practices as dem experience for rural Kassena village. Dis research san lead to museum exhibition wey dem entitle am 'Home Call', de Museum Aan de Stroom (MAS) wey house am for Antwerp, Belgium.
Districts of Ghana
Upper West Region
De Upper West Region of Ghana dey contain 11 districts, 5 municipal den 6 ordinary districts. Dis be:
Volta Region
Na de Volta Region of Ghana use to contain 17 districts, 5 municipal den 20 ordinary districts. Dis be: Now nu e get total of 18 districts wey dey make up of 6 municipal den 12 ordinary districts since de regional demarcation for de December 2018 insyd
Western Region
De Western Region of Ghana dey contain 14 districts, 1 metropolitan, 8 municipal den 5 ordinary districts. Dis be:
Western North Region
Dem create de Western North Region of Ghana by referendum for December 2018. Na edey part of de den Western Region of Ghana. E dey contain 9 districts, 3 municipal den 6 ordinary districts. Dis be:
Volta Region
Volta Region (or Volta) bi one of Ghana ein sixteen administrative regions, with Ho as ein designate capital. Edey de west of Republic of Togo den to de east of Lake Volta. Dem divide am into 25 administrative districts, de region bi multi-ethnic den multilingual, wey edey include groups such as de Ewe, de Guan, den de Akan peoples. De Guan peoples dey include de Lolobi, Likpe, Akpafu, Buem, den Nkonya (wey now ebi part of Oti region) people. Dis region dem carve am out of de Volta Region insyd December 2018 by de New Patriotic Party. De people for de Volta Region bi popular as dem known am as Ewes. De people for de Volta Region bi popular as dem know am for demma rich cultural display den music some for which edey include Agbadza, Borborbor den Zigi.
Background
De Volta region dem form am by de state union for de former British Togoland wey ebi part of de German protectorate of Togoland. Dem administer am as part of de Gold Coast by de British den later dem rename am Trans-Volta Togoland.
Demographics
De native den largest ethnic group for de Volta Region (Togoland / British Togoland) bi de Ewe people (68.5% of de population). Dem dey consist of several sub groups such as de Anlo Ewe, Tongu Ewe, Wedome Ewe, Ave Ewe den Avenor Ewe. Other ethnicities dey include de Guan people (forming 9.2% of the population), de Akan people (8.5%), den de Gurma people (6.5% of the population).
Administration
De Volta region bi run by a Regional Coordinating Council (RCC), Municipal Assembly den a District Assembly. De RCC dey made up of de Volta Regional Minister who bi de political head den ein deputy as well as representatives for de Regional House of Chiefs, de Municipal Chief Executives den District Chief Executives for de Volta region, de Presiding Members of the 18 Municipal/Districts Assemblies den representatives for de various decentralized Ministries, Departments den Agencies insyd de Volta region. Each municipal den district dem dey run am by Municipal/District Assembly.
Regional Commissioners and Ministers
The current Regional Minister, Archibald Letsa was appointed in February 2017.
Administrative divisions
Before de regional demarcation insyd December 2018, de region gey MMDA's (wey edey make up of 0 Metropolitan, 5 Municipal den 20 District Assemblies) plus all de administrative changes for de December 2012. After de census, dem carve Oti Region out of it, wey reduce de size for de region den de number for de administrative municipals den districts to 18.
De political administration for de region bi through de local government system. Under dis administration system, dem divide de region into 18 MMDA's (made up of 0 Metropolitan, 6 Municipal den 12 Ordinary Assemblies). Each District, Municipal or Metropolitan Assembly, bi administer by a Chief Executive, wey edey rep de central government buh deriving authority from an Assembly wey ebi presiding member dem elect from among de members demmaselves wey head those institutions. De current list bi as follows: De following districts bi now within de boundaries for de Oti Region wey dem formally create am on 15 February 2019.
Constituencies
Dem gey 18 constituencies insyd de region after de Oti Region wey dem carve am out of it. Previously, Volta Region gey 19 constituencies insyd de election insyd December 2000 den 24 constituencies insyd December 2004 parliamentary election. Four new constituencies dem create am by de Electoral Commission prior to de December 2012 parliamentary election, wey eincrease de number for de constituencies to 26.
Health
De Volta Regional Hospital dey for Ho. Dem dey popularly call am as Trafalgar. De inception of de University of Health and Allied Sciences (UHAS) at Ho wey lead to it being redesignate as de Ho Teaching Hospital insyd 2019. Other government run health facilities insyd de capital bi de Ho Municipal Hospital den de Ho Polyclinic. Hospitals insyd de region dey include:
Togoland Congress
De Togoland Congress (TCP) bi a political party wey dem form am insyd 1951 so say dem go campaign for de unification of de Ewe people insyd de British Togoland den French Togoland as a separate Ewe state. Dem defeat de party insyd de May 1956 UN plebiscite insyd British Togoland, wey result in de unification of British Trans-Volta Togoland plus Gold Coast, wey later become independent as Ghana.
On 9 May 1956, dem conduct a vote go decide de future disposition for de British Togoland den French Togoland. De native den dominant ethnic group, de Ewe people, dem divide am between de two Togos. British Togoland inhabitants vote in favor give state union plus de Gold Coast, den de Togo Ewe state bi incorporated plus Gold Coast.
Dem bi vocal opposition for de incorporation of Togoland into modern Ghana, from de Ewe people wey vote (42%) against British Togoland, as de Ewe dem wan de unification of de Ewe people insyd British Togoland den French Togoland as a separate Ewe state (modern Togo).
Recently, a campaign for de cessation for some part of de Volta Region from Ghana wey dem call demmaself "Western Togoland" wey dem dey lead by a group calling demmaself Homeland Study Group Foundation. De group lead by Charles Kormi Kudzodzi.
Fanteakwa South (Ghana parliament constituency)
Fanteakwa South be one of de constituencies wey dey represent for de Parliament of Ghana insyd. Edey elect one Member of Parliament (MP) by de first past de post system of election. Fanteakwa South dey de Fanteakwa District wey dey Eastern Region for Ghana insyd.
Dema Boundaries
De constituency dey for de Fanteakwa District wey dey Eastern Region for Ghana insyd.
Katharine Hepburn
Katharine Houghton Hepburn (May 12, 1907 – June 29, 2003) be American actress for film, stage, den television inside. Ein career as Hollywood lady wey dey lead span over 60 years. Dem know am for ein headstrong independence, spirited personality, den outspokenness, she dey cultivate screen persona wey match dis public image, wey regularly she dey play strong-willed, sophisticated women. Ein job range of genres, wey komot screwball comedy come literary drama, wey e earn am chaw accolades, wey dey include four Academy Awards for Best Actress— record give any performer. For 1999 inside, de American Film Institute name Hepburn de greatest female star for classic Hollywood cinema.
Ein acting credits
During ein 66-year career, Hepburn appear for 44 feature films, 8 television movies, den 33 plays inside. Ein movie career cover range of genres, wey dey include screwball comedies, period dramas, den adaptations of top American playwrights dema works. She appear for de stage top for every decade from de 1920s come de 1980s inside, wey she dey perform Shakespeare den Shaw dema plays, den Broadway musical.
Select filmography:
Kwamena Minta Nyarku
Kwamena Minta Nyarku (dem born am on 7 December 1974) bi Ghanaian academic den politician who bi a member of de National Democratic Congress (NDC). He bi de member of parliament for de Cape Coast North Constituency insyd de Central Region of Ghana.
Early life and education
Dem born Nyarku on 7 December 1974. He dey hail from Apewosika, Cape Coast in Central Region of Ghana. He plet ein GCE Ordinary level den GCE Advanced level certificate insyd Business insyd 1992 den 1996 respectively for Adisadel College, Cape Coast. He san move go Komenda Training College wey he plet ein Teacher Certificate A (3 year Post Sec Teacher Cert A) insyd 1995. Insyd 2000, he plet ein bachelor degree insyd education plus emphasis on Business Education at de University of Cape Coast. He go on to de University of Ghana Business School, graduating plus a Master of Business Administration (MBA) insyd Marketing insyd 2003. He san bi a graduate for University of Leicester, where he plet with a Doctor of Philosophy (PhD) insyd Marketing insyd 2019 den the Chartered Institute of Marketing insyd de United Kingdom.
Career
Nyarku bi Senior Lecturer for de Department of Marketing and Supply Chain Management, School of Business, University of Cape Coast, Ghana.
Parliamentary bid
Nyarku stood for de National Democratic Congress primaries ahead of the 2020 elections. He win de parliamentary bid say he go rep de National Democratic Congress for de Constituency insyd August 2019 after he go unoppose sake of de disqualification of ein two contenders.
On 16 July 2020, ahead of de elections during the compilation for new ein voter register, dem disqualify am from holding a voter ID card sake of claims of registering insyd a suburb of Cape Coast, Nkanfoa, wey he no bi resident for a number of years as require by de registration laws. Ein eligibility dem challenge by a polling agent of ein opponent party de New Patriotic Party (NPP) den refer to de District Registration Review Committee. De District Registration Review Committee uphold de challenge den insyd August 2020, he file an appeal against de decision wey dem dismiss by de Cape Coast High Court. On 22 September 2020, base on ein points wey he raise by ein lawyer Godwin Kudzo Tameklo, an Accra High Court, with de presiding judge Justice Stephen Oppong talk say through write of mandamus dey compell de Electoral Commission say he for register him since no court of competent jurisdiction go fi barr him from registering.
On 1 October 2020, he go register in accordance to de ruling for de Accra High court. De issuing of de new ID card wey dem prompt another challenge by de New Patriotic Party wey dis time quashed by de District Registration Review Committee by a 5:2 majority vote paving way give him to file ein nomination go contest insyd de parliamentary elections.
Lordina Mahama
Lordina Mahama (née Effah; dem born am 6 March 1963) be Ghanaian former First Lady of Ghana wey serve as first lady from 2012 dey go 2017. She marry plus de fourth President for de Fourth Republic of Ghana, John Dramani Mahama. Before she cam turn First Lady, na she be Second Lady of Ghana from 2009 dey go 2012.
Kwamena Minta Nyarku
Parliamentary bid
Insyd de 2020 Elections, Nyarku beat de incumbent member of parliament Barbara Asher Ayisi of de New Patriotic Party, wey she double as de deputy minister for works den housing den she bi former deputy minister for education. He garner 22,972 votes as against her 21,643 votes wey edey rep 51.49% den 48.51% respectively wey dem declare am as winner den member of parliament elect.
Lordina Mahama
Lordina Mahama
Kwamena Minta Nyarku
Member of Parliament
Nyarku dem swear ein into office as de Member of Parliament wey he dey rep de Cape Coast North Constituency insyd de 8th Parliament of de 4th Republic of Ghana on 7 January 2021. He serve as a member for de Poverty Reduction Strategy Committee.
Personal life
Nyarku bi Christian. Ein nickie bi Ragga.
John Mahama
John Dramani Mahama (dem born am 29 November 1958) be Ghanaian politician wey serve as President give Ghana from 24 July 2012 to 7 January 2017. First nu, he serve as Vice President give Ghana from January 2009 to July 2012, wey he san take office of de president for 24 July 2012 after de death of ein predecessor, John Atta Mills. Mahama be communication expert, historian, den writer. He be member of de National Democratic Congress (NDC), wey he be Member of Parliament give Bole Bamboi from 1997 to 2009 wey he san so serve as Deputy Minister for Communication between 1997 den 1998 before he cam turn de substantive Minister for Communications from 1998 to 2001.
Mahama be de first vice president wey he take over de presidency from de death of ein predecessor, John Atta Mills, wey he san be de first head of state of Ghana wey dem born am after Ghana ein independence. Dem elect am after December 2012 election so say he go serve as full-time President. He contest re-election for second term for de 2016 election insyd, but lost to de New Patriotic Party candidate Nana Akufo-Addo, for 2012 insyd. Dis make am de first President for Ghana history insyd wey not win second term.
Fanteakwa South District
Fanteakwa North District be one of de thirty-three districts wey dey Eastern Region for Ghana insyd. Na ebe originally part of de den-larger Fanteakwa District for 1988 insyd, wey dem create from de former East Akim District Council, till dem split off de southern part of de district wey dem create Fanteakwa South District for 15 March 2018 insyd; dat be say dem rename de remaining as Fanteakwa North District. De district assembly dey de central part of Eastern Region wey Osino be ein capital town.
Logba people
De Logba people dey live for de Volta Region for Ghana inside, east for de Volta Lake for de mountains for de Ghana-Togo borderland inside. Chao Logba towns den villages dey situate along de trunk road from Accra go Hohoe. Dem dey include de following settlements: Wuinta, Akusame, Adiveme, Andokɔfe, Adzakoe, Alakpeti, Klikpo, den Tota. Tota dey locat high for de Ghana Togo Mountains inside go de east for de Accra-Hohoe road. Alakpeti be de commercial centre give Logba, while Klikpo be traditionally de seat for de head of de Logba people. De Logba people be primarily subsistence farmers, dem dey produce cassava, maize, yams den forest fruits, dem supplement plus cash crops lyk cocoa, coffee den sawn mahogany logs. Dem know de Logba area for hin scenery, wey dey include waterfalls, cliffs, den limestone formations, wey dey include one or two known small caves plus minor speleothems.
Language
Logba be Kwa language. Dem get approximately 7,500. De Logba people dem dey bell dema body den dema language Ikpana, wey dey mean ‘defenders of truth’. Logba be different from Lukpa for Togo den Benin, wey sometimes dem dey refer to as Logba. De dominant language for de region inside be Ewe, wey Twi dey closely follow am. Chao Logba people be bilingual for Ewe den French inside. De Avatime people dey live south for de Logba area. Avatime den Nyagbo-Tafi wey be dema direct neighbors dey distantly relate plus Logba; according to Bernd Heine (1968) e dey more closely relate plus de Akpafu den Santrokofi languages wey dem dey speak northwards.
Origins
Dem generally agree say de Logba people no be de original inhabitants for de area dem dey reside for inside now. Dem get two hypotheses as to de Logba people dema origin. Heine (1968, wey dey follow Debrunner), propose say de Logba people be descendants of de makɔ́ people, dem fled come south after dem defeat dem for de second half of de 18th century inside. Howeva, de Logba people dema body relate say dem come together plus de Gbe peoples from Ketu. De latter view san so be advance by Dorvlo (2004).
Luanda
Luanda (/luˈændə, -ˈɑːn-/,[4] Portuguese: [luˈɐ̃dɐ]) bi de capital den largest city insyd Angola. Ebi Angola ein primary port, den esan bi ein major industrial, cultural den urban centre. You go fi locate am on Angola ein northern Atlantic coast, Luanda bi Angola ein administrative centre, ebi de chief seaport, den esan bi de capital for de Luanda Province. Luanda den ein metropolitan area bi de most populous Portuguese-speaking capital city for de world insyd den de most populous Lusophone city outside Brazil, wey gey over 8.3 million inhabitants insyd 2020 (a third of Angola ein population).
Techiman North District
Techiman North District bi one of de eleven districts wey for de Bono East Region for Ghana insyd. Originally na ebi part of de den-larger Techiman District wey on 10 March 1989; until de northern part for de district dem split am off go create Techiman North District on 28 June 2012; thus de remaining part wey dem retain am as Techiman District (wey later dem upgrade to municipal district assembly status den has been rename am as Techiman Municipal for dat same year). De district assembly dey for de western part of Bono East Region den Tuobodom bi ein capital town.
Fati Habib-Jawula
Hajia Fati Habib Jawula (she die 15 December 2020) be Ghana ein ambassador give Denmark. Echeck like embassy for Copenhagen dema favourite spot be for Ghana female ambassadors. Hajia Fati Habib Jawula be de fourth female ambassador for de past 20 years. Dem appoint am among five Heads of Ghana Diplomatic Missions as de late former president John Evans Atta-Mills sign letters of Commission den Credence.
John Kufuor
John Kofi Agyekum Kufuor (dem born am 8 December 1938) be Ghanaian politician wey serve as President of Ghana from 7 January 2001 to 7 January 2009. Na he san be Chairperson of African Union from 2007 to 2008.
Kufuor's spend most of ein career for liberal-democratic side of Ghanaian politics, for de parties descended from de United Gold Coast Convention den United Party. Aside say he be lawyer den businessman, na he be minister for Kofi Abrefa Busia Progress Party government for Ghana Second Republic, den Popular Front Party opposition frontbencher for Ghana Third Republic insyd. For Ghana Fourth Republic insyd, Kufuor stand as New Patriotic Party candidate for 1996 election, wey he win for 2000 den 2004 insyd. He serve two terms in power, he retire from politics for 2008 insyd. He be popular plus de name "Gentle Giant".
Ein Early life den schooling
Dem born John Kufuor for Daaban a suburb of Kumasi for Ashanti Region wey dey Ghana, wey he start ein primary den elementary school for Kumasi Government School wey dey Asem. Ebe Sir Gordon Guggisberg wey build dat school.
He continue ein primary (wey na dem dey call am 'standard' three) education for Osei Tutu Boarding School (Osei Tutu Senior High School) from 1951 to 1953. He san school for Prempeh College (Form 1 to Form 5) from 1954 to 1958.
As he arrive for London on 30 April 1959, by June 1959 na dem accept am for Lincoln's Inn, London (from 1959 – 1961) say he go study law, he cam turn qualified barrister in one year eight months. Dem call am go London bar in 1961. Dem san call am de following year to bar for Ghana before he san go Oxford University graduate from Exeter College, in 1964.
Dem employ for Ghana Commercial Bank wey London as Manager den Legal Officer. He san return go Ghana in de year 1965 at de behest of ein mummy (who buy first-class ticket give am as he dey return) sake of na she dey wish say John Kufuor go practice for Africa. He san practice for de Chambers of Victor Owusu plus anoda lawyer Owusu Yaw.
Na he be town clerk give Kumasi City Council [wey dem now dey call am Kumasi Metropolitan Assembly] for 1966. For Second Republic's Parliamentary register, Kufuor list ein hobbies den interests as table tennis, reading, football, den film shows. Na he san be Chairman give Kumasi Asante Kotoko Football Club.
Ein life matter
Kufuor marry Theresa Kufuor (née Mensah) for de age of 23 for 1962 insyd after they meet for Republic Day Anniversary Dance for London for 1961 insyd; dem get five kiddies togeda. Kufuor den ein family dey belong to de Roman Catholic Church. He be Senior Grand Warden for de United Grand Lodge of England Freemasons, wey he openly profess ein membership as Freemason since de tym he be young lawyer. He be Asante, Kufuor dey speak de Twi language fluently. He be known for using ein language weneva na he dey campaign for ein native Ashanti Region. Kufuor den ein family dey reside for Accra insyd, Ghana ein capital.
Ein awards den accolades
Kufuor receive numerous awards, wey dey include de Face-of-Good-Governance Award, Chatham House Prize, de Climate Change Award, den de World Food Program's Global Ambassador Against Hunger.
Foreign Honours
United Kingdom:
Liberia:
Lukula, Ghana
Lukula be farming community wey dey North Gonja District for de Savannah Region for Ghana insyd.
Yakubu Moro
Yakubu Moro (died 15 October 2020) na he be de owner, founder den bankroller give Berekum Arsenal F.C. Na he sa be de club hin executive den football administrator.
Lucy Quist
Lucy Quist, née Afriyie, (dem born am 1974) be Ghanaian-British business den technology executive. She be managing director give Morgan Stanley.
Ein Early life den education
Dem born am for London to Ghanaian parents, Peter den Mary Afriyie, Lucy Quist spend ein formative years for both Europe den Africa insyd. She go Wesley Girls' High School wey dey Cape Coast wey she attend sixth-form college for Presbyterian Boys' Senior High School. She san study for University of East London, wey she graduate plus first-class honours degree for Electrical den Electronic Engineering insyd. She get MBA from INSEAD wey dey France.
Techiman Municipal District
Techiman Municipal bi one of de eleven districts wey dey de Bono East Region for Ghana. Originally dem create am as an ordinary district assembly on 10 March 1989 wen dem know am as Techiman District, until ein northern part for de district dem split am off go create Techiman North District on 28 June 2012; thus de remaining part wey dem retain as Techiman District, wey later dem elevate am come to municipal assembly status den later dem rename am as Techiman Municipal Assembly for dat same year. De municipality dey de western part of de Bono East Region den ein gey Techiman as ein capital town.
Techimantia
Techimantia bi a town wey dey Tano South Municipal for de Ahafo Region for Ghana.
Ebi about 14 km away from Bechem wey dey for Municipal ein capital. According to oral history, settlements wey dey Techimantia began by hunters wey dem stationed dem for dat section for de forest say make dem go hunt for elephant for ein Ivory go give de den Asantehene. Techimantia bi noted sake of Samuel Otoo Senior High School wey dey dare.
Economy
De economy for Techimantia bi predominately Agricultural farming. Dem dey specialize for tomatoes as dem dey distribute go other part for the country insyd.
Yaba Badoe
Yaba Badoe (dem born am for 1955 insyd) be Ghanaian-British documentary filmmaker, journalist den author.
Tema Community 4
Tema Community 4 be residential area for Tema insyd wey dey Greater Accra Region for Ghana insyd. Dem know this part of tema sekof the Chemu Secondary Secondary School edey der. De school be a second cycle institution.
Techiman
Techiman bi a city den de capital for Techiman Municipal den Bono East Region for Ghana. Techiman bi de leading market town for de Southern Ghana. Techiman bi one of de two major cities den settlements for de Bono East region. Techiman bi de home to West Africa's largest traditional market. Techiman gey a settlement population for 104,212 people as of 2013 insyd. Techiman dey for a historical crossroads of trade routes den de Tano River, den serves as capital for de Techiman Municipal Assembly.
History
According to oral tradition, de Akans wey dey constitute de largest ethnic group for Ghana, dem move from ancient Bono State; ebi a historical location known as Bono Manso, a suburb wey dey Techiman Municipality. De Fantes (an Akan people), according to demma oral tradition, migrated from Techiman go found demma coastal Mankessim Kingdom wey dem dey cover present day Central region den Western regions for 1252 insyd. Others wey comot from de Akan people later go follow demma action go form demma own states den city states, such as de now extinct Adanse state, de Akyem den Akwamu states, among others. After Bono Manso, capital for de Bono state, change dey for de Ashanti Empire 1723 insyd, den de Bono-Techiman state wey dem establish am insyd 1740 under de Ashanti sovereignty. However, all de Akans according to demma oral tradition, dem settle den migrated from Bono den dem all be part for de Bono State until wen de Ashantis come conquer de Bono State by war.
Techiman bi de heart for de Bonokyempem clan, ebi a group for de Traditional Bono Ahafo Chiefs wey dem eventually joine forces den campaigne for demma formation for de den Brong Ahafo Region from de Ashanti Region for April 4, 1959, in accordance plus de Ashanti Region Act 18 of 1959. Nana Kwaakye Ameyaw III, former paramount chief give Bono Traditional Area, wey ebi him wey he dey drive morale behind de founding for de "Bonokyempem" clan.
Demographics
De population dey grow rapidly for recent decades, as dem dey doubling between de 1970 den 1984 censuses, den again doubling by de next census for 2000. De estimate for 79,547 insyd 2007, ebi nine times de population for de town gey insyd 1960.
Vegetation and Agriculture
De Techiman Municipality dey contains three major vegetation zones: de Guinea-Savanna woodland for de north-west, de semi-deciduous zone for de south, den de Transitional zone wey edey extend from de south-east den west for de north.
Demma principal land use dey include crop production den livestock production. Aquaculture dey for gradual development den tiny portion bi dey undergoing replanting so say ego join de Asubima Forest Reserve.
Market
Techiman bi undeniably one of Ghana's ein busiest cities, den ebi widely regarded as one for de country ein top commercial centres. Techiman bi home give West Africa ein largest traditional market. Ebi frequent by merchants wey dem dey comot from Togo, Benin, Côte d'Ivoire, Burkina Faso, den Mali.
De Techiman Municipality dey strategically located between de savanna den forest zones for Ghana, making am de ideal trading hub insyd de country.
Techiman, dem dey commonly call am de "Food Basket for Ghana" sake of ein market operations wey dey take place from Tuesday through Friday for every week insyd de year, wey edey attract traders from around de West Africa.
Due to de city ein socioeconomic structure, Techiman ein population bi very cosmopolitan, wey edey consist of individuals from chaw racial, economic, den social-political backgrounds.
Culture
Techiman dey start dey construct demma modern culture centre. Ein purpose for de centre bi say dem go use am to preserve demma traditions for de Bono nation. Techiman dey celebrate demma annual Apoo insyd April/May. Before 2009, de celebration for Apoo dem suspend am for several years sake of de Bonoman king die. De climax for de Apoo bi a durbar for de king (Omanhene) through Techiman. Insyd August, demma annual yam ceremony san dey take place den edey mark de end for de yam production insyd Bon East Region den ein towns for Techiman den Wenchi. Ghana govament dey support Techiman Land plus money as demma gift. De gift dey mean say dem for take develop demma Land den protect demma culture.
Transport
Techiman bi connected by road to Sunyani den ein domestic airport, de Sunyani Airport. Techiman no gey serviced of railway station for de Ghana Railway Corporation, den dem dey propose say dem go extend go Techiman. De Tano River bi a navigable river.
Dem gey Public Transports from Techiman to major cities such as Accra; Kumasi; Mim, Ahafo; Sunyani; Takoradi; Tema; Ho; Wa; Bolgatanga; Elubo; Aflao, Ouagadougou den Yamoussoukro
Egey a study traffic insyd Techiman wey insyd March 2007 dem see say breakdown for 34% for taxis, 31% for pedestrians, 10% for buses and vans, 7% for bicycles, 6% for motorbikes, 5% for cars den 7% for "other" modes of transportation. Of bicyclists, a focus for de study, 49% travelled for work, 18% for school, 14% for recreation den 6% for touring.
Sister city
Techiman, gey partnership plus nearby Sunyani, as dem bi sisto city relationship plus Alabama wey dey tuscaloosa insyd United States of America. On 11 October 2012, Techiman den Sunyani municipalities go sign a Memorandum of Understanding (MoU) go seal dem sisto-city relationship plus Tuscaloosa Sister Cities International of Alabama State insyd de United States America
Farida Bedwei
Farida Nana Efua Bedwei (dem born am 6 April 1979) be Ghanaian software engineer den Co-founder give Logiciel, fin-tech company wey dey Ghana insyd. Farida create mobile den enterprise apps, wey she san be famous sake of her knowledge for software architecture insyd, wey she san dey deploy services for mobile insyd, especially banking apps.
Tema Community 5
Tema Community 5 be residential area for Tema insyd wey dey Greater Accra Region for Ghana insyd. Dem know de town sekof de Tema Secondary School wey dey der. De school be a second cycle institution.
Farida Bedwei
Ein early life
Dem born Farida for Lagos, Nigeria insyd wey she chop ein early childhood living for three different countries (Dominica, Grenada den UK) sake of de nature of ein poppie ein job plus de United Nations Development Programme. Dem diagnose am plus cerebral palsy de tym she dey one. Ein family move cam Ghana wen she dey 9 years old wey dem school am for hose until she 12 years.
Ein education
Dem home school am til de age of 12 wey dem first take am go government school for Ghana insyd. Farida ein parents notice say de tym wey she dey 15 ein passion for computers wey dem decide make dem enroll am for one-year computer course for de St. Michael information technology centre, wey make am de youngest for de class insyd wey e enable am make she skip high school school. Later nu she obtain one-year degree for Computer Science insyd from de University of Hertfordshire wey dey de United Kingdom (from 2004 cam 2005) wey she further acquire certificate for Project Management insyd for 2009 from de Ghana Institute of Management and Public Administration (GIMPA).
Owuraku Ampofo
Owuraku Ampofo be Ghanaian sports journalist den writer wey be known for ein use of data for journalism insyd. He be former presenter of Prime Sport for Joy News top den de current sports anchor for TV3 Ghana.
Ein Early life den education
Dem born Owuraku Ampofo for October 9, 1996 insyd for Ghana wer he grow up. He be Akan wey dem train am for Koforidua wey dey Eastern Region of Ghana insyd. Ein parents wey raise am wey dem provide for am den siblings. Ein parents dema names be still unknown. From 2009 go 2011, Ampofo attend Faith Montessori School for ein general studies. He study journalism for Ashesi University. He earn Computer Science bachelor's degree from de esteemed Ashesi University. He san be alumnus of Presbyterian Boys' Secondary School wer he get ein high school education.
Ein Career
For ein time for college for 2018 insyd, Owuraku start out as football player, wey he dey compete give Koans FC for de Ashesi League's third division insyd. Before he intern den start ein full-time job as sports journalist for Joy FM (Ghana), he start dey write give sports start-ups like de Ghana Fans blog, Sportskeeda, den others. For 2017 insyd, he start dey work for der full-time. Owuraku resigned for ein role as host of Prime Sport for Joy News for 2022 insyd wey he go join TV3 Ghana de same year.
As de British Council name am one of de top 100 young journalists for de world for 2019 insyd, he cam get fame. Dem san recognize am as Ubora Sports Man of de Year as na he dey attend Ashesi University. Avance Media list Owuraku among de 50 Most Influential Young Ghanaians for 2021 insyd.
Ein Recognition
For 2019 insyd, British Council list am as one of de top 100 young Journalists for de World insyd. He san win de Ubora Sports Man of de Year for ein time insyd for Ashesi University. For 2021 insyd, dem announce Owuraku as one of Avance Media's 50 Most Influential Young Ghanaians.
For 2022 insyd, dem name Owuraku Ampofo as Sports Influencer of de year 2022 for de Pulse Influencer Awards.
Ein Life matter
Ein internet earnings den global advertisement partnerships be likely say econtribute give ein projected net worth of roughly $40,000. Owuraku Ampofo continue dey keep ein relationship off from social media.